20/10/2022 | Otras Entidades y Anuncios ParticularesEmpresas y Sociedades
Servizos Urbanos Municipais de Arteixo S. A.
Publicación da resolución número 29/2022, relativa ao asunto “aprobación padrón de taxas de auga e saneamento do 3º Trim.2022”

Por Resolución de data 13 de outubro de 2022, ditada polo Director-Xerente de SERVIZOS URBANOS MUNICIPAIS DE ARTEIXO, S. A., D. Angelo De Peroy Fontanil, acordouse: PRIMEIRO.- Prestar aprobación ao Padrón pola prestación do servizo público de subministración de auga potable a domicilio e subministración de auga no Polígono Industrial de Sabón, servizo de saneamento municipal, depuración de augas residuais e repercusión do canon de auga da Xunta de Galicia, correspondentes ao terceiro trimestre de 2022, no que constan 17.325 recibos por importe de UN MILLÓN CENTO VINTESETE MIL CATROCENTOS VINTETRES EUROS CON TRECE CÉNTIMOS DE EURO (1.127.423,13 €), segundo o seguinte detalle: SEGUNDO.- Expoñer ao público todos os datos incorporados ao Padrón que é obxecto de aprobación mediante edicto que se publicará no Boletín Oficial da Provincia de A Coruña e na web de SUMARTE. Esta exposición, por prazo de quince días dende a correspondente publicación no BOP, servirá de notificación colectiva a todos os contribuíntes, nos termos establecidos no artigo 102.3 da Lei 58/2003, do 17 de decembro, Xeral Tributaria. TERCEIRO.- Fronte aos recibos incorporadas ao Padrón, os interesados poderán interpoñer RECURSO DE REPOSICIÓN ante o órgano que o aproba no prazo DUN MES, contado dende o día seguinte ao remate da exposición ao público do Padrón, segundo o disposto no artigo 14.2 do Real Decreto Lexislativo 2/2004, do 5 de marzo, polo que se aproba o texto refundido da Lei Reguladora das Facendas Locais e na Resolución núm.1923/2022 ditada o 31 de maio de 2022. A interposición do recurso non suspende a eficacia das liquidacións correspondentes, agás que se solicite a suspensión e se achegue garantía suficiente nos termos establecidos no apartado i) do precepto anteriormente mencionado. O Recurso entenderase desestimado se non se resolve expresamente no prazo de un mes dende a súa interposición. Contra a desestimación do recurso poderase interpoñer RECURSO CONTENCIOSO-ADMINISTRATIVO ante o Xulgado do Contencioso-Administrativo de A Coruña, no prazo de dous meses contados dende a notificación da resolución, ou de seis meses dende que se produza a desestimación presunta, tal como establece o artigo 46.1 da Lei 29/1998, do 13 de xullo, Reguladora da Xurisdición Contencioso-Administrativa. Tamén se poderá interpoñer calquera outro recurso que se estime conveniente. CUARTO.- O prazo de pagamento en período voluntario será dende o 11 de outubro de 2022 a 15 de decembro de 2022. Para o cobramento dos citados tributos se remitirá ao enderezo dos suxeitos pasivos un recibo co obxecto de que o seu importe sexa ingresado, no prazo voluntario indicado. As formas de pago son as seguintes: 1.- Nas oficinas de SUMARTE, sitas na Trv. De Arteixo nº 249- 2ª Planta: Con tarxeta bancaria: DE LUNS A VENRES en horario de 9:00 a 14:00 horas.2.- Na ventanilla de Abanca nos días e horarios que teñan habilitados a tal fin, e tamén a través da súa rede de caixeiros ou mediante a banca electrónica das mesmas.3.- Na web de SUMARTE, pinchando en “Pagos on line” (ABANCA) ( https://sumarte.gal/atencion-usuario/tramites/ ) Para os contribuíntes que teñan domiciliado o pagamento nunha entidade financeira os recibos seranlles cargados na conta por eles indicada o vindeiro 18 de outubro de 2022. As persoas que non reciban ou extravíen os recibos mencionados poderán solicitar un duplicado nas OFICINAS DE SUMARTE, sitas na Travesía de Arteixo núm.249, 2ª planta ou por medio de correo electrónico a augas@sumarte. gal, antes do remate do prazo indicado, dado que a falta de recepción non exonera da obriga de pagamento nin impide a utilización da vía de constrinximento. Asemade, poderán interpoñer as reclamacións que estimen pertinentes ou solicitar canta información precisen en horario 9:00 a 14:00 horas, de luns a venres. Advírteselles de que transcorrido o prazo de ingreso, as débedas serán esixidas polo procedemento de constrinximento, logo de devengar o recargo de prema, xuros de mora e, no seu caso, as custas que se produzan. No que atinxe ao Canon da Auga, segundo establece o art.49.7 do Decreto 136/2012, de 31 de maio, polo que se aproba o Regulamento do canon da auga e do coeficiente de vertido a sistemas públicos de depuración de augas residuais, é de indicar que a falta de pagamento no período voluntario suporá a súa esixencia directa ao suxeito pasivo, por parte da Consellería competente en materia de facenda da Xunta de Galicia pola vía de constrinximento. Asemade, sinalar que a repercusión do Canon da Auga poderá ser obxecto de reclamación económico–administrativa ante o órgano económico–administrativo da Comunidade Autónoma de Galicia no prazo de un mes dende que se entenda producida a notificación. QUINTO.- Dar traslado da Resolución aos departamentos municipais de Secretaría, de Tesourería e de Intervención, aos efectos oportunos. En Arteixo, a 13 de outubro de 2022. Asinado dixitalmente: Angelo De Peroy Fontanil (Director-Xerente de SUMARTE, S. A.)